open-index/open-wikipedia-markdown huggingface dataset:
கசுபாசோ

**கசுபாசோ** (*gazpacho*, ) அல்லது  *gaspacho* (), ஆங்கிலம்: *Andalusian gazpacho*) என்பது குளிர்ச்சி நிலையில் சுவைக்கக் கூடிய சூப் ஆகும். இதில் வேக வைக்காத காய்கறித் துண்டுகள் கலந்து இருக்கும். இந்த சூப், தெற்கு ஐபீரிய மூவலந்தீவு, அதனைச்சுற்றியுள்ள இடங்களில் இருந்து தோன்றியதென்பர். இந்த சூப் எசுப்பானியத்தில் பரவலாக உண்ணப்படுகிறது. போர்த்துக்கல் நாட்டில் இது வெயிற்காலத்தில் மிகவும் விரும்பி குளிர்ச்சிக்காக சுவைக்கப்படுகிறது. இதில் பல்வேறு வகைகள் தயாரிக்கப்படுகின்றன. அதில் ஒன்றாக அசோபிலான்கோவைச் சொல்லலாம்.

## தயாரிப்பு முறை
இதில் ரொட்டி, தக்காளி, வெள்ளரி, வெங்காயம், குடை மிளகாய், பூண்டு, இடலை எண்ணைய், புளிங்காடி, நீர், உப்பு ஆகிய கலந்து செய்யப்படுகிறது.. இந்தாட்டின் வடபகுதியில் சீரகம் கலந்தும் செய்வர். 

## மேற்கோள்கள்

பகுப்பு:பூண்டு உணவுகள்
இராசுமசு பலுடன்

**இராசுமசு பலுடன்** (*Rasmus Paludan*, பிறப்பு 2 சனவரி 1982) என்பவர் ஒரு டேனிய-சுவீடிய அரசியல்வாதியும், வழக்கறிஞரும் ஆவார், இவர் ஸ்ட்ராம் குர்சு என்ற வலதுசாரி அரசியல் கட்சியின் நிறுவனரும் அதன் தற்போதைய தலைவரும் ஆவார். இசுலாமிய மதத்தை தடை செய்ய வேண்டும், மேற்கத்தியர் அல்லாதவர்களை டென்மார்க்கில் இருந்து நாடு கடத்தப்பட வேண்டும் போன்ற மிகவும் சர்ச்சைக்குரிய கருத்துக்களுக்காக பலுடன் அறியப்பட்டுள்ளார். இவர் ஒரு தீவிர வலதுசரியாகவும்  வலதுசாரி தீவிரவாதியாகவும் அரசியலார்வலர்களாலும் ஊடகங்களாலும் கருதப்படுகிறார்.

பலுடன் இசுலாமிய விமர்சன நிகழ்வுகளுக்காகவும் ஆர்ப்பாட்டங்களுக்காகவும் அறியப்படுகிறார், இவை பெரும்பாலும் பல முசுலீம் குடியேறியவர்கள் வசிக்கும் நகர்ப்புறங்களில் நிகழ்த்தினார், ஆரம்பத்தில் டென்மார்க்கில் நிகழ்த்தினார். ஆர்ப்பாட்டங்களின் போது, இவர் குர்ஆனை "வேசிகளின் பெரிய நூல்"  என்றும், இசுலாத்தை "ஓரினச்சேர்க்கை இசுலாம்" என்றும் அழைத்தார், இவர் குர்ஆனை எரித்து, எச்சில் துப்புவார்  நூலில் சிறுநீர் கழிக்க மக்களை ஊக்குவித்தார்.  பலுடன் தனது ஆர்ப்பாட்டங்களின் காணொளிகளாக பதிவுசெய்து ஸ்ட்ராம் குர்சு கட்சியின் யூடியூப் ஒளிவழித்தடத்தில்  பதிவேற்றுவதன் மூலம் குறிப்பாக கவனத்தை ஈர்த்துள்ளார். இனம் அல்லது மதத்தின் அடிப்படையில் தனிநபர்கள் அல்லது குழுக்களுக்கு எதிரான துன்புறுத்தல் மற்றும் வெறுக்கத்தக்க பேச்சுகள் யூடியூப் சமூக வழிகாட்டுதல்கள் தடை செய்கிறது இதன் விளைவாக, 2020 ஆம் ஆண்டில், யூடியூப் நிறுவனத்தால் கட்சி ஒளிவழித்தடம் மூடப்பட்டது. அவர் குர்ஆனை எரித்தது 2022 இல் சுவீடனில் கலவரத்திற்கு வழிவகுத்தது, 2023-இல் இவர் நிகழ்த்திய எரிப்பு "ஒரு மகத்தான உலகளாவிய சர்ச்சையை" ஏற்படுத்தியதாகக் கூறப்படுகிறது.

வழக்கறிஞராக, பலுடன் பத்திரிகைகளின் கவனத்துடன் பல வழக்குகளில் பாதுகாவலராக இருந்துள்ளார். பலுடன் பல வழக்குகளிலும், சட்ட மோதல்களிலும் ஈடுபட்டுள்ளார். 2019 இல், டேனிய இனவெறி விதியை மீறியதற்காக இவருக்கு 14 நாட்கள் நிபந்தனை சிறைத்தண்டனை விதிக்கப்பட்டது. 2021 ஆம் ஆண்டில் இனவெறி மற்றும் இழிவான அறிக்கைகளில் குற்றவாளி எனக் கண்டறியப்பட்டார், 3 மாத சிறைத்தண்டனை நிபந்தனையுடன் பெற்றார், இதில் சோமாலிய பெண்ணுக்கு இழப்பீடு வழங்க வேண்டியிருந்தது.

பலுடன் தனது செயற்பாட்டிற்காக எதிரான அச்சுறுத்தல்களால் தொடர்ந்து காவல்துறை பாதுகாப்பில் உள்ளார்.

## மேற்கோள்கள்

பகுப்பு:அரசியல் கட்சி நிறுவனர்கள்
பகுப்பு:வாழும் மக்கள்
பகுப்பு:1982 பிறப்புகள்
பகுப்பு:டென்மார்க் அரசியல்வாதிகள்
புத்தூர், திருச்சிராப்பள்ளி

**புத்தூர்** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த மக்கள் வசிப்பிடப் பகுதியாகும்.

## அமைவிடம்
புத்தூர் பகுதியானது, திருச்சிராப்பள்ளியில், () என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார்  உயரத்தில் அமைந்துள்ளது.
## கல்வி
### கல்லூரி
பிஷப் ஹீபர் கல்லூரி என்ற தனியார் கலை மற்றும் அறிவியல் கல்லூரி ஒன்று புத்தூர் பகுதியில் அமைந்துள்ளது.
## மாவட்ட மைய நூலகம்
திருச்சிராப்பள்ளி மாவட்ட மைய நூலகம், புத்தூரில் அமைக்கப்பட்டுள்ளது.
## மருத்துவம்
அண்ணல் காந்தி நினைவு அரசு மருத்துவமனை என்ற பல்நோக்கு அரசு மருத்துவமனை ஒன்று புத்தூரில் கட்டப்பட்டுள்ளது.
## ஆன்மீகம்
### இந்துக் கோயில்
குழுமாயி அம்மன் கோயில் என்ற அம்மன் கோயில் ஒன்று புத்தூரில் கட்டப்பட்டுள்ளது. ஆண்டுதோறும் (ஆட்டுக்) குட்டி குடி திருவிழா என்ற 'மருளாளி என்பவர் ஆட்டுக்குட்டியை கடித்து இரத்தம் குடிக்கும்' திருவிழா புத்தூரில் கோலாகலமாகக் கொண்டாடப்படுகிறது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
தசால்ட் ஏவியேசன்

**தசால்ட் ஏவியேசன் எஸ்ஏ** ஒரு பிரெஞ்சு இராணுவ வானூர்தி உற்பத்தியாளராகும். இது 1929 ஆம் ஆண்டில் மார்சல் பளோச் என்பவரால் *சொசைட்டி டெஸ் ஏவியன்ஸ் மார்செல் பளோச்* (மார்சல் பளோச் வானூர்தி நிறுவனம்) என்ற பெயரில் நிறுவப்பட்டது. இரண்டாம் உலகப் போருக்குப் பிறகு, மார்சல் பளோச் தனது பெயரை மார்சல் தசால்ட் என்று மாற்றினார், மேலும் நிறுவனத்தின் பெயர் 20 சனவரி 1947 அன்று ஏவியன்ஸ் மார்சல் தசால்ட் (தசால்ட் வானூர்தி நிறுவனம்) என்று மாற்றப்பட்டது.

## மேற்கோள்கள்

பகுப்பு:வானூர்திகள் தயாரிக்கும் நிறுவனங்கள்
கபின்டா மாகாணம்

**கபின்டா மாகாணம்** (*Cabinda province*, முந்தைய பெயர்: **போர்த்துக்கீசிய காங்கோ**) என்பது அங்கோலாவின் மாகாணங்களில் இருந்து பிரிந்த மாகாணம் ஆகும். இதன் அங்கீகாரம், பிரச்சனைக்குரியதாக பல அரசியல் அமைப்புகளால் ஏற்பட்டது. இதன் தலைநகரமும் கபின்டா என்றே அழைக்கப்படுகிறது. உள்ளூர் மக்கள் வேறு பெயர்களால் (*சியோவா*, *கியோவா*) அழைக்கின்றனர். இம்மாகாணம் பெலிசு, புக்கோ-சாவு, கபின்டா (நகரம்), காக்காங்கோ என நான்கு நகராட்சிகளாகப் பிரிக்கப்பட்டுள்ளது. தற்போதுள்ள கபின்டா மூன்று அரசுகள் (இங்கோயோ, லொவாங்கோ இராச்சியம், காக்காங்கோ) இணைந்து உருவானது. இதன் பரப்பளவு 7,290 சதுரகிமீ ஆகும். 2014 ஆம் ஆண்டு மக்கள் தொகைக் கணக்கெடுப்பின்படி, மக்கள் தொகை 716,076 ஆகும்.

## மேற்கோள்கள்

## வெளியிணைப்புகள்

* Official Website of Republic of Cabinda
* Official website of province governor

பகுப்பு:அங்கோலா
இராபினி

**இராபினி** (*Rapini* அல்லது *broccoli rabe* () என்ற கீரைத் தாவரத்தின் இலைகள், மொட்டுகள், தண்டுகள் என அனைத்தும் உணவுக்காக பயன்படக்கூடியதாகும்.  இதன் மொட்டுகள், பச்சை பூக்கோசு போலவே தோற்றமளிக்கும், ஆனால் உச்சியில், அது போன்ற தலைப்பாகம் இல்லை. இதன் கசப்புச் சுவைக்காக, நடுநிலக் கடல் நாடுகளில் இது பயன்படுத்தப்படுகிறது.

## வகைப்பாடு
இதன் தாயகம் ஐரோப்பா எனக் கருதப்படுகிறது. இதன் தாவரக்குடும்பம், கடுகுக் குடும்பம் (Brassicaceae) ஆகும். இராபினி தாவரவியல் அடிப்படையில் *Brassica rapa* var. *ruvo* என அழைக்கப்படுகிறது. or *Brassica rapa* subsp. *sylvestris* var. *esculenta*. இதற்கு பல பெயர்கள் ( broccoletti, broccoli raab, broccoli rabe, spring raab, ruvo kale.) உள்ளன. கோசுக்கிழங்கு,  போக் சொய் ஆகிய இரண்டும், இதன் வேறுபட்ட வகைகளாகும்.

## தோற்றம்
இதன் இலைகள் முட்கள் போன்ற தோற்றத்துடனும், சுற்றி பச்சை மொட்டுகள் திரளாகவும் அமைந்து காண்பதற்கு பச்சை பூக்கோசு போல இருக்கும். சிறிய உண்ணக்கூடி மஞ்சள் மலர்கள் மலர்ந்தும், மொட்டுகளுடனும் காணப்படுகின்றன. இதில் பல உயிர்ச்சத்துகள் அடங்கியுள்ளன. குறிப்பாக உயிர்ச்சத்து ஏ, உயிர்ச்சத்து சி,  உயிர்ச்சத்து கே, பொட்டாசியம், சுண்ணாம்பு, இரும்பு போன்ற தாது உப்புகளும் அடங்கியுள்ளன.

## இவற்றையும் காணவும்
* கடுகுக் கீரை
* வெண் நூல்கோல்
* கோசுக்கிழங்கு
* பிராசிகா இராபா

## மேற்கோள்கள்

## மேலும் கற்க
* 
* 
* 
* 
* 

## வெளியிணைப்புகள்
* 

பகுப்பு:கீரைகள்
பகுப்பு:இத்தாலிய உணவுகள்
தசால்ட் ரபேல்

**தசால்ட் ரபேல்** என்பது ஒரு மீயொலிவேக பன்முகச் சண்டை வானூர்தியாகும்.  இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்படுகின்ற 4.5 ஆம் தலைமுறை சண்டை வானூர்தியாகும்.

பரந்த அளவிலான ஆயுதங்களைக் எடுத்து செல்ல வல்ல ரபேல் வானாதிக்கம், வான்வழித் தாக்குதல், உளவு, கப்பல் எதிர்ப்புத் தாக்குதல் மற்றும் அணுசக்தி தடுப்பு ஆகிய பணிகளில் ஈடுபடுத்தப்படுகின்றது. பிரெஞ்சு வான்படை மற்றும் பிரெஞ்சு கடற்படை பயன்படுத்துவதற்காக 2001 இல் ரபேல் அறிமுகப்படுத்தப்பட்டது.

## விவரக்குறிப்புகள்

## மேற்கோள்கள்

பகுப்பு:பிரான்ஸ் போர் வானூர்திகள்
பட்டியலிடப்பட்ட பகுதிகள்

**அட்டவணைப்படுத்தப்பட்ட பகுதிகள்** என்பது இந்தியாவில் உள்ள பழங்குடியின மக்கள் அதிகம் உள்ள பகுதிகளாகும், இது ஒரு சிறப்பு நிர்வாக பொறிமுறைக்கு உட்பட்டது இதில் மத்திய அரசு அப்பகுதியில் உள்ள பட்டியல் பழங்குடியினரின் கலாச்சார, பொருளாதார நலன்களைப் பாதுகாப்பதில் நேரடிப் பங்கு வகிக்கிறது.  பகுதிகளை உருவாக்கி நிர்வகிப்பதற்கான அதிகாரத்தை இந்திய அரசியலமைப்பின் ஐந்தாவது மற்றும் ஆறாவது அட்டவணைகள் வழங்குகிறது. 

## ஐந்தாவது அட்டவணை பகுதி
ஐந்தாவது அட்டவணை ஆந்திரப் பிரதேசம், தெலுங்கானா, குசராத்து, சார்க்கண்டு, சத்தீசுகர், இமாச்சலப் பிரதேசம், மத்தியப் பிரதேசம், மகாராட்டிரம், ஒடிசா,  இராசத்தான் ஆகிய மாநிலங்களில் பழங்குடியின நலன்களைப் பாதுகாக்கிறது.  ஐந்தாவது அட்டவணைப் பகுதிகளில், மாநில ஆளுநருக்கு மாநில அரசாங்கத்திற்கு உத்தரவுகளை வழங்குதல் மற்றும் மத்திய அல்லது மாநில சட்டமன்றத்தின் செயல்களின் விளைவைக் கட்டுப்படுத்துதல் உள்ளிட்ட பகுதிகளில் பழங்குடி மக்களைப் பொறுத்தவரை சிறப்புப் பொறுப்புகள் உள்ளன. 

## ஆறாவது அட்டவணை பகுதி
ஆறாவது அட்டவணை அசாம், மேகாலயா, திரிபுரா, மிசோரம் ஆகிய மாநிலங்களில் உள்ள பழங்குடியினரின் நலன்களைப் பாதுகாக்கிறது.  ஆறாவது அட்டவணை பகுதிகளில், சுயாட்சிக்கு முக்கியத்துவம் கொடுக்கிறது; பழங்குடியின சமூகங்களுக்கு கணிசமான சுயாட்சி வழங்கியுள்ளது, இதில் சட்டங்களை இயற்றும் அதிகாரங்கள், சமூக உள்கட்டமைப்பு மேம்பாட்டிற்காக மத்திய அரசின் நிதியைப் பெறுதல் ஆகியவை அடங்கும். உள்ளூர் கட்டுப்பாட்டை செயல்படுத்த ஆளுநர் மற்றும் மாநிலத்தின் பங்கு பகுதிகளில் குறிப்பிடத்தக்க வரம்புகளுக்கு உட்பட்டது. 

## இவற்றையும் காண்க

* பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996
* பட்டியல் சாதியினரும் பட்டியல் பழங்குடியினரும்

## மேற்கோள்கள்

## வெளி இணைப்புகள்

* இந்திய அரசியலமைப்புச் சட்டத்தின் 5 –வது பட்டியலின்கீழ் ராஜஸ்தானில் பட்டியலிடப்பட்ட பகுதிகளை அறிவிக்க அமைச்சரவை ஒப்புதல் அளித்துள்ளது

பகுப்பு:இந்திய அரசியலமைப்புச் சட்டம்
சப்தமி கௌடா

**சப்தமி கௌடா** (*Sapthami Gowda*) ஓர் இந்திய நடிகை ஆவார். இவர் முதன்மையாக கன்னடத் திரைப்படங்களில் பணியாற்றுகிறார். 2020 ஆம் ஆண்டு துனியா சூரி இயக்கிய *பாப்கார்ன் மங்கி டைகர்* திரைப்படத்தின் மூலம் நடிகையாக அறிமுகமானார். 2022 இல் ரிஷப் ஷெட்டி இயக்கிய காந்தாரா படத்தில் *லீலா*வாக நடித்ததற்காக அறியப்பட்டார்.

## ஆரம்ப கால வாழ்க்கை
பெங்களூரில் பிறந்த சப்தமி, நீச்சற் போட்டிகளில் போட்டியிட்டு பல பதக்கங்களை வென்றுள்ளார்.

## தொழில்
இயக்குநர் துனியா சூரி இயக்கத்தில் 2020 ஆம் ஆண்டு வெளியான கன்னடத் திரைப்படமான *பாப்கார்ன் மங்கி டைகர்* திரைப்படத்தில் சப்தமி கௌடா நடிகர் தனஞ்சயாவிற்கு நாயகியாக அறிமுகமானார். படம் பார்வையாளர்களிடமிருந்து கலவையான விமர்சனங்களைப் பெற்றது. இருப்பினும் இவரது நடிப்பு பாராட்டப்பட்டது. பின்னர்  பரபரப்பூட்டும் திரைப்படமான காந்தாராவில் லீலாவாக நடித்தார். இப்படத்தில் இவரது கிராமத்து பெண்ணின் பாத்திரம் பாராட்டப்பட்டது.

2023 ஆம் ஆண்டு விவேக் அக்னிஹோத்திரி இயக்கிய *தி வாக்சின் வார்* திரைப்படத்தின் மூலம் பாலிவுட்டில் அறிமுகமானார்.

சந்தோஷ் ஆனந்த்ராம் இயக்கி வரும் *யுவா* என்ற கன்னடத் திரைப்படத்தில் அறிமுக நடிகர் யுவ ராஜ்குமாருடன் ( ராகவேந்திர ராஜ்குமாரின் மகன்) நடித்து வருகிறார். மேலும், அபிஷேக் அம்பரீஷுடன் இணைந்து எஸ். கிருஷ்ணா இயக்கி வரும் 'காளி' படத்திலும் நடிக்கிறார்.

## பிற பணிகள்
கர்நாடக அரசின் "நன்னா மைத்ரி" திட்டத்தின் தூதராக சப்தமி நியமிக்கப்பட்டுள்ளார். இது கர்நாடகா முழுவதும் உள்ள இளம்பெண்களுக்கு மாதவிடாய் கோப்பைகளை விநியோகிக்க உதவுகிறது. பார்வையற்றோருக்கான சமர்த்தனம் அறக்கட்டளையால் ஏற்பாடு செய்யப்பட்ட பார்வையற்றோருக்கான துடுப்பாட்டம் 2022 இன் 3வது இருபது20 உலகக் கோப்பைப் பதிப்பிற்கான விளம்பரத் தூதராகவும் இவர் நியமிக்கப்பட்டார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:1996 பிறப்புகள்
யாரிவ் லெவின்

**யாரிவ் கிதியோன் லெவின்** (Yariv Gideon Levin, பிறப்பு:22 சூன் 1969) ஒரு இஸ்ரேலிய வழக்கறிஞரும் அரசியல்வாதியும் ஆவார். இவர் துணைப் பிரதமராகவும் நீதித்துறை அமைச்சராகவும் பணியாற்றுகிறார். இவர் டிசம்பர் 2022 இல் நெசட்டின் சபாநாயகராகப் பணியாற்றினார், இதற்கு முன்பு 2020 முதல் 2021 வரை அந்தப் பாத்திரத்தை வகித்தார். தற்போது லிக்குட் நெசெட் உறுப்பினராகப் பணியாற்றுகிறார், இதற்கு முன்பு உள்நாட்டு பாதுகாப்பு அமைச்சர், சுற்றுலா அமைச்சர் மற்றும் அலியா மற்றும் ஒருங்கிணைப்பு அமைச்சர் ஆகிய பதவிகளை வகித்துள்ளார்.

## வாழ்க்கை வரலாறு
லெவின் ஜெருசலேமில் கெயில் மற்றும் மொழியியலுக்கான இஸ்ரேல் பரிசு பெற்ற ஆர்யே லெவின் ஆகியோருக்கு பிறந்தார். அவரது தாயின் மாமா எலியாஹு லங்கின், *அல்டலேனா* கப்பலின் தளபதியாகவும், ஹெரூட் பிரதிநிதித்துவப்படுத்தும் முதல் நெசட்டின் உறுப்பினராகவும் இருந்தார், அதே நேரத்தில் மெனாச்செம் பெகின் லெவின் விருத்தசேதன விழாவில் சாண்டக்காக இருந்தார்.

லெவின் ஜெருசலேமில் உள்ள போயர் உயர்நிலைப் பள்ளியில் படித்தார். தனது தேசிய சேவையின் போது, அவர் அரபு மொழி இசுரேலிய பாதுகாப்புப் படைகளின் புலனாய்வுப் படையில் சேர்ந்தார், பின்னர் அரபு மொழிபெயர்ப்புப் பாடத்தின் தளபதியாக பணியாற்றினார். 1995 ஆம் ஆண்டில் அரபு, ஆங்கிலம் மற்றும் எபிரேய மொழிகளுக்கு இடையில் மொழிபெயர்க்கப்பட்ட பொருளாதார சொற்களின் அகராதியை அவர் வெளியிட்டார்.  

லெவின் எபிரேய பல்கலைக்கழகத்தில் சட்டத்தில் இளங்கலைப் பட்டம் பெற்றார், மேலும் குடிமையியல்-வணிக சட்டத் துறையில் வழக்கறிஞராகப் பணியாற்றினார். இவர் முன்னாள் நெசெட் உறுப்பினர் யாக்கோவ் ஷாமாயின் மகள் யிஃபாதை மணந்தார். இத்தம்பதியினருக்கு மூன்று குழந்தைகள் உள்ளனர்.

### அரசியல் நடவடிக்கைகள்
ஜெருசலேமின் எபிரேய பல்கலைக்கழகத்தில் லிக்குட்டின் மாணவர் பிரிவில் லெவின் தனது பொது வாழ்வு நடவடிக்கைகளைத் தொடங்கினார், அங்கு அவர் செய்தித் தொடர்பாளராகவும் பின்னர் பிரிவின் துணைத் தலைவராகவும் பணியாற்றினார். 1997 ஆம் ஆண்டில், மோடி லிக்குட் கிளையை நிறுவிய குழுவிற்கு தலைமை தாங்கினார், 2003 ஆம் ஆண்டில், அவர் கிளையின் தலைவராக நியமிக்கப்பட்டார். இந்தத் திட்டம் குறித்த லிக்குட் உறுப்பினர்களின் கண்காணிப்புக் குழுவில் காசாவிலிருந்து பணிநீக்கம் செய்வதற்கான திட்டத்திற்கு எதிரான எதிர்ப்பையும் அவர் பிரதிநிதித்துவப்படுத்தினார், மேலும் பல்வேறு சட்ட நடவடிக்கைகளில் இந்தத் திட்டத்தை எதிர்த்த நெசெட் உறுப்பினர்களைப் பிரதிநிதித்துவப்படுத்தினர்.

2006இல் லிக்குட் தலைவர் பெஞ்சமின் நெதன்யாகு, அரசாங்கத்திற்கும் அதன் அப்போதைய பிரதம மந்திரி எஹுத் ஒல்மெர்ட் எதிரான லிக்குட்டின் எதிர்ப்புப் பணிகளை ஒருங்கிணைப்பதற்காக அரசாங்க அதிகாரிகளை மேற்பார்வையிடுவதற்கான லிக்குட் குழுவின் தலைவராக லெவினை நியமித்தார். பிரதமருக்கு எதிராக லெவின் உச்ச நீதிமன்றத்தில் மேல்முறையீடு செய்தார், இதன் விளைவாக இந்த பதவி இல்லாத நீண்ட காலத்திற்குப் பிறகு சமூக நலத்துறை அமைச்சர் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
மெத்தில்வளையயெக்சனோன்

**மெத்தில்வளையயெக்சனோன்** (*Methylcyclohexanone*) என்பது வளையயெக்சனோனின் வழிப்பெறுதியாகக் கருதப்படுகிறது. அறியப்பட்டுள்ள மூன்று சமபகுதியங்களில் எதையும் இச்சேர்மம் குறிக்கும். 2-மெத்தில்வளையயெக்சனோன், 3-மெத்தில்வளையயெக்சனோன், 4-மெத்தில்வளையயெக்சனோன் என்பவை அம்மூன்று சமபகுதியங்களாகும்.

மெத்தில்வளையயெக்சேனை ஆக்சிசனேற்ற வினைக்கு உட்படுத்தி இவற்றை உற்பத்தி செய்யலாம். தொடர்புடைய கிரெசால் சேர்மத்தை பகுதியளவு ஐதரசனேற்றம் செய்தும் இவற்றை தயாரிக்கலாம். மூன்று சமபகுதியங்களும் நீர்மநிலையில் காணப்படுகின்றன. 2-மெத்தில்வளையயெக்சனோன், 3-மெத்தில்வளையயெக்சனோன் இரண்டு நாற்தொகுதி மையங்களைக் கொண்டுள்ளன. 

## மேற்கோள்கள்


பகுப்பு:வளைய ஆல்கனோன்கள்
நடுவட்டம், மலப்புறம்

**நடுவட்டம் ** (*Naduvattom*) என்பது இந்தியாவின் கேரளத்தின், மலப்புரம் மாவட்டத்தில்  உள்ள ஒரு மக்கள் தொகை கணக்கெடுப்பு ஊர் ஆகும். கேவென்டர்ஸ் ஆர்ட்ஸ் மற்றும் ஸ்போர்ட்ஸ் கிளப் என்பது நடுவட்டத்தில் உள்ள ஒரு பிரபலமான சங்கம் ஆகும்.

## மக்கள்தொகை
 இந்திய மக்கள் தொகை கணக்கெடுப்பின்படி, நடுவட்டத்தின் மொத்த மக்கள் தொகை 18891 ஆகும். இதில் ஆண்களின் எண்ணிக்கை 9049 என்றும், பெண்களின் எண்ணிக்கை 9842 என்றும் உள்ளது.

## போக்குவரத்து
நடுவட்டம் கிராமமானது  குட்டிப்புரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண் 66  எடப்பாள் வழியாகச் செல்கிறது. இச்சாலையானது வடக்கில் கோவா, மும்பை ஆகியவற்றை இணைக்கிறது. தெற்கில்  கொச்சி மற்றும் திருவனந்தபுரம் ஆகியவற்றை  இணைக்கிறது.  தேசிய நெடுஞ்சாலை எண் 966  பாலக்காடு மற்றும் கோயம்புத்தூர் ஆகியவற்றை இணைக்கிறது.  அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள தொடருந்து நிலையம் குட்டிப்புரத்தில் உள்ளது.

## மேற்கோள்கள்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
டெட்ராபென்சைல்சிர்க்கோனியம்

**டெட்ராபென்சைல்சிர்க்கோனியம்** (*Tetrabenzylzirconium*) என்பது Zr(CH2C6H5)4 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கரிம சிர்க்கோனியம் சேர்மமான இது எதிர்காந்தப் பண்பை வெளிப்படுத்துகிறது. கட்டமைப்பில் Zr(IV) நான்கு பென்சைல் ஈந்தணைவிகளுடன் பிணைந்திருக்கிறது. டெட்ராபென்சைல்சிர்க்கோனியம் ஆரஞ்சு நிறத்துடன் ஒளியுணர்திறன் கொண்டு திண்மமாக காணப்படுகிறது. ஐதரோகார்பன் கரைப்பான்களில் டெட்ராபென்சைல்சிர்க்கோனியம் கரையும். ஒலிபீன்களை பலபடியாக்க இது ஒரு வினையூக்கியாக பயன்படுத்தப்படும் முன்னோடிச் சேர்மமாகும்.

## கட்டமைப்பு

பென்சைல் ஈந்தணைவிகள் மிகவும் நெகிழ்வானவை என்பதை எக்சுகதிர் படிகவியல் ஆய்வு நிரூபிக்கிறது:ஒரு பல் உருவி நான்கு η2-ஈந்தணைவிகளையும், மற்றொன்று இரண்டு η1- ஈந்தணைவிகளையும், மற்றும் இரண்டு η2-பென்சைல் ஈந்தணைவிகளையும் கொண்டுள்ளன. 

## தயாரிப்பு
டை எத்தில் ஈதரில் உள்ள சிர்க்கோனியம் டெட்ராகுளோரைடுடன் பென்சைல்மக்னீசியம் குளோரைடை சேற்த்து வினைபுரியச் செய்வதன் மூலமாக டெட்ராபென்சைல்சிர்க்கோனியம் தயாரிக்கலாம்.

## வினைகள்
டெட்ராபென்சைல்சிர்க்கோனியம் ஐதரசன் குளோரைடுடன் சேர்க்கப்படும்போது எளிதாக புரோட்டானாற் பகுப்பு அடைகிறது.
:Zr(CH2C6H5)4  +  HCl  →   Zr(CH2C6H5)3Cl  +  CH3C6H5

## மேற்கோள்கள்

பகுப்பு:கரிமசிர்க்கோனியம் சேர்மங்கள்
பகுப்பு:பென்சைல் சேர்மங்கள்
பகுப்பு:சிர்க்கோனியம்(IV) சேர்மங்கள்
உலக வரலாறு

**உலக வரலாறு** என்பது பின்வருவனவற்றைக் குறிக்கலாம்:

* புவியின் வரலாறு
* மனித வரலாறு
* பதியப்பட்ட வரலாறு
சந்தீப் சௌதா

**சந்தீப் சௌதா** (*Sandeep Chowta*) (பிறப்பு 1967 அல்லது 1968) ஓர் இந்திய இசையமைப்பாளர் ஆவார். இவர் முதன்மையாக பாலிவுட் மற்றும் தெலுங்குத் திரையுலகில் பணியாற்றுகிறார். மேலும், இந்தியாவில் *கொலம்பியா ரெக்கார்ட்ஸ்* என்ற இசைத்தட்டு நிறுவனத்தின் தலைவராகவும் உள்ளார். இவர் சில பாடல்களையும் பாடியுள்ளார்.

2003 ஆம் ஆண்டில், சந்தீப் *டெட் எண்ட்* என்ற தலைப்பில் போதைப்பொருள்போதைப்பொருள்]] உபயோகிப்பதற்கு எதிரான ஆவணப்படத்தை தயாரித்தார். இது பல திரைப்பட விழாக்களில் திரையிடப்பட்டது. பதினேழு வயது கல்லூரி மாணவியும் போதைப்பொருள் எதிர்ப்பு ஆர்வலருமான தன்யா குப்சந்தனி என்பவ்ர் இதைத் தயாரித்திருந்தார்.

2004 ஆம் ஆண்டில் சந்தீப் சௌதா தனது மும்பையில் இயங்கிவரும் *ஏஓ மியூசிக்* என்ற புது யுக இசையரங்கத்தில் அமெரிக்க ஜாஸ் இசைக்கலைஞர் *ஜே ஆலிவர்* மற்றும் *இரிச்சர்ட் கன்னாவே* ஆகியோரை சேர்த்து அவர்களை குழுவின் முக்கிய உறுப்பினர்களில் ஒருவராக்கினார். *ஏஓ மியூசிக்* இசைக்கலைஞர்களான *மிரியம் ஸ்டாக்லி*, *கார்ல் ஜென்கின்ஸ்* ஆகியோரைக் கொண்ட *அடிமஸ்* என்ற இசைத் தொகுப்புகளின் குரல் மற்றும் உலகெங்கிலும் உள்ள குழந்தைகளின் பாடல் குழுமங்களையும் கொண்டுள்ளது. சந்தீப்பின் முயற்சியால் *ஏஓ மியூசிக்கின்* இசைத் தொகுப்பு வெளியீடுகள் 2009 ஆம் ஆண்டு முதல் சர்வதேச அளவில் முதல் ஐந்து பட்டியலில் இடம்பிடித்துள்ளது.

சந்தீப் 12 தெலுங்குத் திரைப்படங்களுக்கும் இசையமைத்துள்ளார்.

## சொந்த வாழ்க்கை
சந்தீப் சௌதா ஆப்பிரிக்க நாடானகானாவில் பிறந்தார். நைஜீரியாவில் வளர்ந்தார். பின்னர் இந்தியாவின் பெங்களூருக்கு குடிபெயர்ந்தார். இவர் பந்த் சமூகத்தைச் சேர்ந்த துளு எழுத்தாளரும் தொழிலதிபருமான த. கி. சௌதாவின் மகன். இந்திய வனவிலங்கு ஆராய்ச்சியாளர் பிரஜ்னா சௌதா இவரது சகோதரியாவார்.

## மேற்கோள்கள்

## மேலும் படிக்க
* Mosic: Cover Story: Sandep Chowta
* Sandeep Chowta on Yahoo Movies 
* A Chit Chat with Sandeep Chowta

## வெளி இணைப்புகள்
* Official Site
* 

பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:பெங்களூரைச் சேர்ந்த இசைக்கலைஞர்கள்
சிர்க்கோனியம் அசிட்டைலசிட்டோனேட்டு

**சிர்க்கோனியம் அசிட்டைலசிட்டோனேட்டு** (*Zirconium acetylacetonate*) என்பது Zr(C5H7O2)4 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். ஒருங்கிணைவுச் சேர்மமான இது சிர்கோனியத்தின் பொதுவான அசிட்டைலசிட்டோனேட்டு ஆகும்.  வெள்ளை நிறத்தில் திண்மப் பொருளாக காணப்படுகிறது. முனைவற்ற கரிம கரைப்பான்களில் அதிக கரைதிறனை வெளிப்படுத்துகிறது, ஆனால் எளிய ஐதரோகார்பன்களில் கரைவதில்லை. 

சிர்க்கோனியம் ஆக்சிகுளோரைடுடன் அசிட்டைலசிட்டோனைச் சேர்த்து சூடாக்கி வினைபுரியச் செய்து சிர்க்கோனியம் அசிட்டைலசிட்டோனேட்டு ஒருங்கிணைவுச் சேர்மம் தயாரிக்கப்படுகிறது.:

:ZrOCl2 + 4&nbsp;Hacac → Zr(acac)4 + 2&nbsp;HCl  +  H2O

2.19 Å நீளம் கொண்ட எட்டு ஏறக்குறைய சமமான Zr-O பிணைப்புகளுடன் சதுர எதிர்பட்டக வடிவவியலைக் கொண்டுள்ளது. மூலக்கூறு சமச்சீர் D2 ஆகும் அதாவது நாற்தொகுதி மையச்சமசீரில் அமைந்திருக்கும். புரோட்டான் அணுக்கருக் காந்தஒத்திசைவு அலைமாலையியல் மூலம் ஒரு மெத்தில் குறிப்பலையை கவனிப்பதன் மூலம், உயர் ஒருங்கிணைப்பு எண்  சேர்மங்கள் முப்பரிமான வேதியியல் அல்லாத இறுக்கத்தை அறியலாம்.

தொடர்புடைய 1,1,1-முப்புளோரோ அசிட்டைலசிட்டோனேட்டு சிர்க்கோனியம் அசிட்டைலசிட்டோனேட்டைக் காட்டிலும் எளிதில் ஆவியாகும்.
 
## மேற்கோள்கள்

பகுப்பு:சிர்க்கோனியம்(IV) சேர்மங்கள்
பகுப்பு:அசிட்டைலசிட்டோனேட்டு அணைவுகள்
குளுவாங் தொடருந்து நிலையம்

**குளுவாங் தொடருந்து நிலையம்** (ஆங்கிலம்: *Kluang Railway Station*; மலாய்: *Stesen KTMB Kluang*) என்பது மலேசியா, ஜொகூர், குளுவாங் மாவட்டம்,  குளுவாங் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் குளுவாங் நகரத்தின் மையப் பகுதியில் அமைந்து இருப்பதால், நகரத்தின் ஒவ்வோர் இடத்தில் இருந்தும் நடந்து செல்லும் தூரத்தில் உள்ளது. 

மலேசியாவின் பழைமையான தொடருந்துகளில் இதுவும் ஒன்றாகும். இந்த நிலையம் 1909-ஆம் ஆண்டில் கட்டப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. குளுவாங் நகரத்தில் இந்த நிலையம் அமைந்துள்ளதால், குளுவாங் நகரத்தின் பெயரில் இந்த நிலையம் அழைக்கப்படுகிறது.

## பொது

குளுவாங் ரெயில்காபி (*Kluang RailCoffee*) என்ற பெயரில் இங்கு ஒரு பிரபலமான காபிக்கடை உள்ளது. இந்தக் காபிக்கடை அதன் காபி பானங்கள் மற்றும் கரியில் வறுக்கப்பட்ட காயா ரொட்டிகளுக்காக நாடு முழுவதும் பிரபலமானது . 3 ஆகஸ்ட் 2022-இல், மலேசியத் சாதனைப் புத்தகத்தில், மலேசியாவின் மிகப் பழைமையான தொடருந்து காபிக்கடை என்ற அங்கீகாரத்தைப் பெற்றது.

2021-இன் பிற்பகுதியில் இருந்து, பயணிகளின் செயல்பாடுகள் குளுவாங் தற்காலிகத் தொடருந்து நிலையத்திற்கு மாற்றப்பட்டன.  குளுவாங் நிலையத்திற்கு தெற்கே ஒரே ஒரு வழித்தடத்தைக் கொண்ட ஒரு நிலையம் தற்காலிகமாகக் கட்டப்பட்டு உள்ளது. கம்போங் மஸ்ஜித் லாமாவில் புதிய நிலையம் கட்டப்பட்டு வருகிறது. 

புதிய பாலோ நிலையம் திறக்கப்பட்டதும், பழைய நிலையம் ஒரு பாரம்பரியக் கட்டிடமாக, பழைய நிலையில் அப்படியே தக்க வைக்கப்படும் மலாயா தொடருந்து நிறுவனம் (KTM) அறிவித்துள்ளது.
 
நிலையச் சீரமைப்பின் காரணமாக, பழைய குளூவாங் நிலையம் பயணிகளின் பொது வசதிகளுக்காக மட்டுமே திறக்கப்பட்டுள்ளது. அங்கு பயணிகளுக்கான செயல்பாடுகள் எதுவும் நடைபெறவில்லை. குளுவாங் நிலையத்தைச் சுற்றியுள்ள பாதைகளை அகற்றும் பணிகள் வசதி 2021 டிசம்பரில் தொடங்கப்பட்டது. 

## கிம்மாஸ் - ஜொகூர் பாரு மின்மயமாக்கல் திட்டம்

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பாலோ நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பாலோ நகரத்தில் ஒரு தற்காலிக நிலையம் அமைக்கப்பட்டது.

புதிய, வேகமான கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

## மேலும் காண்க
* குளுவாங் 
* கேடிஎம் இண்டர்சிட்டி
* குளுவாங் மாவட்டம்
* பெக்கோக் தொடருந்து நிலையம்
* மலேசியாவில் தொடருந்து மின்மயமாக்கல்

## மேற்சான்றுகள்

## காட்சியகம்

File:Old Kluang Railway Station 4.jpg
File:Old Kluang Railway Station 3.jpg
File:Kluang Railway Station old platforms 20230606 104057.jpg
File:Kluang Railway Station temporary platform 20230606 103703.jpg
File:25105 Ekspres Selatan Kluang.jpg


## வெளி இணைப்புகள்

* Kluang KTM Railway Station
* Video of the construction of the new Kluang Railway Station

பகுப்பு:குளுவாங் மாவட்டம்
பகுப்பு:மலேசியத் தொடருந்து நிலையங்கள்
பகுப்பு:ஜொகூர் தொடருந்து நிலையங்கள்
இரன்பீர் காலேகா

**இரன்பீர் காலேகா** (*Ranbir Kaleka*) இந்தியாவின் புது தில்லியை தளமாகக் கொண்ட ஒரு சமகால இந்திய பல் ஊடக கலைஞர் ஆவார். இவரது படைப்புகள் பெரும்பாலும் விலங்குகள், பாலியல் மற்றும் பாரம்பரியத்தின் கருப்பொருள்களை மையமாகக் கொண்டுள்ளன. ஆரம்பத்தில் இவர் ஓர் ஓவியராக பயிற்சி பெற்றார். பின்னர் இவரது படைப்புகள், சோதனை திரைப்பட கதை காட்சிகளுக்குள் இரு பரிமாண வன்துணிகளில் அதிகளவில் இயங்கு படங்களாக்கப்பட்டுள்ளன. மேலும் பல முக்கிய பன்னாட்டு கலைக்கூடம் மற்றும் அருங்காட்சியக இடங்களில் காட்சிக்கும் வைக்கப்பட்டுள்ளன.

2007 ஆம் ஆண்டில், சிகாகோவின் இசுபெர்டசு அருங்காட்சியகத்தின் மூத்த இயூடைக்கா கண்காணிப்பாளரான முனைவர் பெலிசிட்டாசு ஐமான்-இயெலைங்கு, பேரினப் படுகொலை நினைவுச்சின்னத்தை உருவாக்க இரன்பீர் காலேகாவை நியமித்தார். இத்தளம் சார்ந்த கணொலி நிறுவல் "கருதுக" என்று தலைப்பிடப்பட்டுள்ளது. இத்தலைப்பு  பிரிமோ லெவியின் இதே பெயரின் கவிதையால் ஈர்க்கப்பட்ட ஒரு தலைப்பாகும். நிறுவல் இரண்டு முன்னிறுத்தல்களைக் கொண்டுள்ளது. ஒன்ரு ஓவியம் மற்றொன்று  வாய்வழி சாட்சியத்தின் ஒலிவடிவ விவரிப்பு என்பன அவ்விரண்டு முன்னிறுத்தல்களாகும்.

2002 ஆம் ஆண்டில், இரன்பீர் காலேகா, ஆசுத்திரியாவின் வியன்னாவில் உள்ள குன்சுடால்லே நகரத்தில் நடைபெற்ற கேபிடல் மற்றும் கர்மா என்ற கண்காட்சியில் காட்சிப்படுத்தினார்.

1979 ஆம் ஆண்டில் டெல்லி லலித் கலா அகாடமி ஏற்பாடு செய்த 22 ஆவது தேசிய கலை கண்காட்சியில் இரன்பீர் காலேகாவுக்கு இந்திய குடியரசுத் தலைவர் தேசிய விருது வழங்கி சிறப்பித்தார். 2005 ஆம் ஆண்டில் 51 ஆவது வெனிசு நாட்டில் இரண்டு ஆண்டுகளுக்கு ஒரு முறை நடைபெற்ற இந்திய சமகால கண்காட்சியில் காலேகா தன்னுடைய படைப்புகளைக் காட்சிப்படுத்தினார். 2019 ஆம் ஆண்டில் பஞ்சாப் கலை மன்றம் மற்றும் பஞ்சாப் லலித் கலா அகாதமி ஆகியவற்றால் பஞ்சாப் கௌரவ் சன்மான் விருது இவருக்கு வழங்கப்பட்டது.

## மேற்கோள்கள்

## நூலடைவு
Roy, Tania. "At the Borders Of Painting: Labor and the Migratory Screen-Art of Ranbir Kaleka", ''Migrating Minds. Journal of Cultural Cosmopolitanism'', 1(1), Fall 2023.

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்தியக் கலைஞர்கள்
குறுகிய முக கங்காரு எலி

**குறுகிய முக கங்காரு எலி** (*Narrow-faced kangaroo rat-திபோடோமைசு வெனசுடசு* ) என்பது *கெட்டோரோமைடே* குடும்பத்தைச் சேர்ந்த கொறிணிச் சிற்றினமாகும். இது அமெரிக்காவில் உள்ள கலிபோர்னியா மட்டுமே பரவியுள்ள அகணிய உயிரி ஆகும்.

பிற கெட்டோரோமைட்களைப் போலவே, *திபோடோமைசு வெனசுடசு* சிற்றினத்தின் பல் சூத்திரம் உள்ளது..

குறுகிய முக கங்காரு எலிகள் கலிபோர்னியா தீபகற்பத்தின் வடக்குப் பகுதிகளில் காணப்படும் ஒரு புதர் நில தாவரமான சபாரல், கலப்பு சபாரல் மற்றும் ஓக் அல்லது பைன் மரங்கள் காணப்படும் பகுதிகலில் வாழ்கின்றன. இவை மேற்கு-மத்திய கலிபோர்னியாவில் கடலோர மலைகளிலும் பரவியுள்ளன.

## மேற்கோள்கள்

பகுப்பு:அமெரிக்காவின் பாலூட்டிகள்
சுகோய்

**சுகோய்** (*Sukhoi*) என்பது வானூர்தி தயாரிப்பு மற்றும் பாதுகாப்பு துறையில் ஈடுபட்டுள்ள ஒரு உருசிய (முன்னர் சோவியத்) தொழில்நுட்ப நிறுவனமாகும்.  மாஸ்கோவின் பெகோவோய் மாவட்டத்தை தலைமையிடமாகக் கொண்டு இயங்கும் இந்த நிறுவனமானது மக்கள் போக்குவரத்து மற்றும் இராணுவ பயன்பாட்டிற்காக வானூர்திகளை வடிவமைக்கிறது. 

இந்த நிறுவனம் சோவியத் ஒன்றியத்தில் பாவெல் சுகோயால் 1939 ஆம் ஆண்டில் சுகோய் வடிவமைப்பு பணியகம் என்ற பெயரில் நிறுவப்பட்டது. பிப்ரவரி 2006 இல், உருசிய அரசாங்கம் மிகோயன், இல்யூசின், இர்குட், துபோலேவ் மற்றும் யாகோவ்லேவ் ஆகிய நிறுவனங்களுடன் சுகோயை இணைத்து யுனைடெட் ஏர்க்ராப்ட் கார்ப்பரேஷன் (ஒருங்கிணைந்த வானூர்தி நிறுவனம்) என்ற பெயரில் ஒரு புதிய நிறுவனத்தை அமைத்தது.

## மேற்கோள்கள்

பகுப்பு:வானூர்திகள் தயாரிக்கும் நிறுவனங்கள்
பகுப்பு:உருசிய நிறுவனங்கள்
யுரேனியம் பெண்டாபுரோமைடு

**யுரேனியம் பெண்டாபுரோமைடு** (*Uranium pentabromide*) என்பது U2Br10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
தனிமங்கள் இரண்டையும் அசிட்டோநைட்ரைல் கரைப்பானில் கரைத்து வினைபுரியச் செய்தால் யுரேனியம் பெண்டாபுரோமைடு உருவாகும். அல்லது புரோமினை யுரேனியம் உலோகம் அல்லது யுரேனியம் டெட்ராபுரோமைடைச் சேர்த்து 55 பாகை செல்சியசு வெப்பநிலைக்கு (131 பாரங்கீட்டு அல்லது 328 கெல்வின் வெப்பநிலை) சூடுபடுத்தினாலும் யுரேனியம் பெண்டாபுரோமைடு உருவாகிறது. 

## பண்புகள்
யுரேனியம் பெண்டாபுரோமைடு நீருறிஞ்சும் தன்மை கொண்டதாகும். பெரும்பாலான கரிம கரைப்பான்களில் இது சிதைவடையும். அடர் பழுப்பு நிறத்தில் திண்மப் பொருளாகக் காணப்படுகிறது.  அசிட்டோநைட்ரைல் அல்லது இருகுளோரோமெத்தேன் இதற்கு விதிவிலக்காகும்.  யுரேனியம் பெண்டாபுரோமைடு நிலைப்புத்தன்மையற்றடாக உள்ளதால் சுத்திகரிப்பதற்கும் முடிவதில்லை.  80 பாகை செல்சியசு வெப்பநிலையில் இது சிதைவடைந்து  யுரேனியம் மற்றும் புரோமைடாக மாறுகிறது. இதன் படிக அமைப்பு β-UCl5 சேர்மத்தை ஒத்துள்ளது. இது முச்சாய்வு சரிவச்சு கட்டமைப்பும் U2Br10 இருபடிகளையும் கொண்டுள்ளது.

## அணைவுகள்
UBr5L வடிவத்தின் நிலையான அணைவுகள் முப்பீனைல்பாசுபீன் ஆக்சைடு மற்றும் அறுமெத்தில்பாசுபோரமைடு போன்ற ஈந்தணைவிகளுடன் அறியப்படுகின்றன.  மேலும் யுரேனியம் டெட்ராபுரோமைடு (UBr4) சேர்மத்தை புரோமினேற்றம் செய்வதன் மூலம் விரும்பிய ஈந்தணைவியை முன்னிலைப்படுத்தியும் பெறப்படுகின்றன. கூடுதலாக UBr5 சேர்மத்துடன் தயோனைல் புரோமைடில் கரைக்கப்பட்ட ஒற்றை இணைதிற புரோமைடை சேர்த்து வினைபுரியச் செய்தால் அறுபுரோமோயுரேனேட்டு(V) உப்பு கிடைக்கிறது.:

:U2Br10 + 2MBr -> 2M+[UBr6]-}

## மேற்கோள்கள்

பகுப்பு:யுரேனியம்(V) சேர்மங்கள்
பகுப்பு:புரோமைடுகள்
பகுப்பு:ஆக்டினைடு ஆலைடுகள்
கதிரவமறைப்பு, ஏப்ரல் 8, 2024

ஏப்ரல் 8,2024 திங்களன்று முழுச் சூரிய கிரகணம் ஒன்று இடம்பெறுகின்றது. இது வட அமெரிக்கா முழுவதும் தெரிவதுடன் **பெரிய வட அமெரிக்க கிரகணம்** என்று சில ஊடகங்களால் அழைக்கப்படுகிறது. புவிக்கும் சூரியனுக்கும் இடையில் நிலவு கடந்து செல்லும்போது கதிரவ மறைப்பு ஏற்படுகிறது. இதனால் புவியிலிருந்து பார்ப்பவர்களுக்கு கதிரவனின் பகுதி மறைந்து தோன்றுகிறது. சந்திரனின் தோற்றவிட்டம் சூரியனை விட பெரியதாக இருக்கும்போது, முழு கதிரவமறைப்பு நிகழ்கிறது. அதாவது அனைத்து நேரடி சூரிய ஒளியையும் தடுத்து, பகலில் இருளாக மாறுகிறது. புவியின் மேற்பரப்பில் ஒரு குறுகிய பாதையில் மட்டுமே முழுமை ஏற்படுகிறது, பகுதி சூரிய கிரகணம் ஆயிரக்கணக்கான கிலோமீட்டர் அகலமுள்ள சுற்றியுள்ள பகுதியில் தெரியும்.

சுற்றுப்பாதை வீச்சின் அண்மைய நிலை கழித்து மறு நாளே இது நிகழ்கிறது. இதனால் நிலவின் தோற்ற விட்டம் சராசரியை விட 5.5% பெரியதாக இருக்கும். 1.0566 என்ற அளவு, அதன் மிக நீண்ட கால முழுமை 4 நிமிடங்கள் மற்றும் 28.13 விநாடிகளாக மெக்ஸிகன் நகரமான நாசாஸ், டுராங்கோ, (சுமார் 4 மைல் (6 கி.மீ.) வடக்கே மற்றும் அருகிலுள்ள நகரமான டோரியோன், கோகியிலா அருகே இருக்கும்.

இந்தக் கதிரவமறைப்பு கனடிய மாகாணங்களில் பெப்ரவரி 26,1979க்குப் பிறகு காணக்கூடிய முதல் முழு கதிரவமறைப்பாக இருக்கும்.  சூலை 11,1991 க்குப் பிறகு மெக்ஸிகோவில் முதலாவதும் ஆகத்து 21,2017 க்குப் பிறகு அமெரிக்காவில் முதலாவதும் 21 ஆம் நூற்றாண்டில் மெக்ஸிகோ, அமெரிக்கா மற்றும் கனடாவில்  தெரியும் ஒரே முழு கதிரவமறைப்பும் இதுவாகும். ஆகஸ்ட் 23,2044 வரை அமெரிக்காவில் காணக்கூடிய கடைசி முழு கதிரவமறைப்பாகவும் இது இருக்கும்.

## தோன்றும்திறன்
வலது|thumb|பாதையின் இயங்குபடம்
கதிரவமறைப்பின் முழுமை பசிபிக் பெருங்கடலில் 230 மைல்கள் (370 கி.மீ.) வடக்கே மார்க்வேசாஸ் தீவுகள் மற்றும்  வட அமெரிக்காவில், பசிபிக் கடற்கரை தொடங்கி,  மெக்ஸிகோ, அமெரிக்கா மற்றும் கனடா வழியாக வடகிழக்கு திசையில் ஏறும் போது அத்திலாந்துப் பெருங்கடலிலும் முடியும் வரை தோன்றும்.

## மேற்கோள்கள்

பகுப்பு:சூரிய கிரகணங்கள்
1,1,1-முப்புளோரோ அசிட்டைலசிட்டோன்

**1,1,1-முப்புளோரோ அசிட்டைலசிட்டோன்** (*1,1,1-Trifluoroacetylacetone*) என்பது CF3C(O)CH2C(O)CH3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புளோரின் சேர்மமான இது ஒரு நிறமற்ற நீர்மமாகும். மற்ற 1,3- இருகீட்டோன்களைப் போல இதுவும் பல்லின சேர்மங்களை தயாரிக்க முன்னோடிச் சேர்மமாகப் பயன்படுத்தப்படுகிறது. எ.கா:உலோக அசிட்டைலசிட்டோனேட்டு, பைரசோல்கள்.  முப்புளோரோஅசிட்டிக் அமிலத்தின் எசுத்தர்களை அசிட்டோனுடன் சேர்த்து ஒடுக்க வினைக்கு உட்படுத்துவதன் மூலம் 1,1,1-முப்புளோரோ அசிட்டைலசிட்டோனை தயாரிக்கலாம்.

புரோட்டான் அணுக்கருக் காந்தஒத்திசைவு அலைமாலையியல் பகுப்பாய்வின்படி, இச்சேர்மம் முக்கியமாக (97% 33 பாகை செல்சியசு வெப்பநிலையில்) ஈனோலாக உள்ளது. இதே நிலைமைகளின் கீழ் ஒப்பிடுகையில், அசிட்டைலசிட்டோன் மற்றும் அறுபுளோரோஅசிட்டைலசிட்டோனின் ஈனோல் சதவீதம் முறையே 85 மற்றும் 100% ஆகும்.

## மேற்கோள்கள்

பகுப்பு:டிரைபுளோரோமெத்தில் சேர்மங்கள்
பகுப்பு:டைகீட்டோன்கள்
ஒருங்கிணைந்த வானூர்தி நிறுவனம்

**ஒருங்கிணைந்த வானூர்தி நிறுவனம்** (*United Aircraft Corporation*) என்பது வானூர்தி தயாரிப்பு மற்றும் பாதுகாப்பு துறையில் ஈடுபட்டுள்ள ஒரு உருசிய (முன்னர் சோவியத்) தொழில்நுட்ப நிறுவனமாகும். மாஸ்கோவை தலைமையிடமாகக் கொண்டு இயங்கும் இந்த நிறுவனமானது மக்கள் போக்குவரத்து மற்றும் இராணுவ பயன்பாட்டிற்காக வானூர்திகளை வடிவமைக்கிறது. பிப்ரவரி 2006 இல், உருசிய அரசாங்கம் மிகோயன், சுகோய், இல்யூசின், இர்குட், துபோலேவ் மற்றும் யாகோவ்லேவ் ஆகிய நிறுவனங்களை இணைத்து யுனைடெட் ஏர்க்ராப்ட் கார்ப்பரேஷன் (ஒருங்கிணைந்த வானூர்தி நிறுவனம்) என்ற பெயரில் ஒரு புதிய நிறுவனத்தை அமைத்தது.

பிப்ரவரி 2007 இல், இந்த நிறுவனத்தின் கீழ் வடிவமைக்கப்பட்ட முதல் சண்டை வானூர்தியான மிகோயன் மிக்-35 நான்காம் தலைமுறை போர் வானூர்தி உலகிற்கு அறிமுகப்படுத்தப்பட்டது. இந்நிறுவனத்தின் தொழிற்சாலைகள் மற்றும் அலுவலகங்கள் உருசியாவின் பல்வேறு பிராந்தியங்களில் அமைந்துள்ளன. இந்த நிறுவனம் இத்தாலி, இந்தியா மற்றும் சீனாவில் உள்ள நிறுவனங்களுடன் கூட்டு வடிவமைப்பு மற்றும் தயாரிப்பு முயற்சிகளிலும் ஈடுபட்டுள்ளது. 

## மேற்கோள்கள்

பகுப்பு:வானூர்திகள் தயாரிக்கும் நிறுவனங்கள்
பகுப்பு:உருசிய நிறுவனங்கள்
ரெங்கம் தொடருந்து நிலையம்

**ரெங்கம் தொடருந்து நிலையம்** (ஆங்கிலம்: *Rengam Railway Station*; மலாய்: *Stesen KTMB Rengam*) என்பது மலேசியா, ஜொகூர், குளுவாங் மாவட்டம்,  ரெங்கம் நகர்ப்பகுதியில் அமைந்துள்ள ஒரு தொடருந்து நிலையம் ஆகும். ரெங்கம் நகரத்தின் மையத்தில் இந்த நிலையம் அமைந்துள்ளது.

மலேசியாவின் பழைமையான தொடருந்துகளில் இதுவும் ஒன்றாகும். இந்த நிலையம் 1909-ஆம் ஆண்டில் கட்டப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. ரெங்கம் நகரத்தில் இந்த நிலையம் அமைந்துள்ளதால், ரெங்கம் நகரத்தின் பெயர் இந்த நிலையத்திற்கும் வழங்கப்பட்டது.

## பொது

2021-ஆம் ஆண்டின் பிற்பகுதியில் இருந்து பயணிகளின் செயல்பாடுகள் ரெங்கம் தற்காலிகத் தொடருந்து நிலையத்திற்கு மாற்றப்பட்டன.  புதிய ரெங்கம் நிலையத்திற்கு சில மைல் தொலைவில் ஒரு வழித்தடத்தைக் கொண்ட ஒரு நிலையம் தற்காலிகமாகக் கட்டப்பட்டு உள்ளது. 

புதிய ரெங்கம் நிலையம் திறக்கப்பட்டதும், பழைய நிலையம் ஒரு பாரம்பரியக் கட்டிடமாக, பழைய நிலையில் அப்படியே தக்க வைக்கப்படுமா என்பது பற்றிய தகவல்கள் கிடைக்கவில்லை.
 
புதிய ரெங்கம் நிலையத்தில் நடைபெறும் சீரமைப்பின் காரணமாக, பழைய ரெங்கம் நிலையம் பயணிகளின் பொது வசதிகளுக்காக மட்டுமே திறக்கப்பட்டுள்ளது. புதிய ரெங்கம் நிலையத்தில் பயணிகளுக்கான செயல்பாடுகள் எதுவும் நடைபெறவில்லை. புதிய ரெங்கம் நிலையத்தைச் சுற்றியுள்ள பாதைகளில் செப்பனிடும் பணிகள்  2021 டிசம்பரில் தொடங்கப்பட்டன. 

## இரட்டைப் பாதை மின்மயமாக்கல் திட்டம்

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய ரெங்கம் நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாகப் பழைய ரெங்கம் நிலையத்திற்கு சில மைல் தொலைவில் ஒரு தற்காலிக நிலையம் அமைக்கப்பட்டது.

புதிய கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

## மேலும் காண்க
* குளூவாங் 
* கேடிஎம் இண்டர்சிட்டி
* குளுவாங் மாவட்டம்
* பெக்கோக் தொடருந்து நிலையம்
* மலேசியாவில் தொடருந்து மின்மயமாக்கல் 

## மேற்சான்றுகள்

## வெளி இணைப்புகள்

பகுப்பு:குளுவாங் மாவட்டம்
பகுப்பு:மலேசியத் தொடருந்து நிலையங்கள்
பகுப்பு:ஜொகூர் தொடருந்து நிலையங்கள்
ஆக்டினிடியா கலோசா

**ஆக்டினிடியா கலோசா** (*Actinidia callosa*, the *Himalayan kiwi vine*) என்பது பூக்கும் தாவரம் ஆகும். இது சீனாவின்  முட்செடி குடும்பத்தின் (Actinidiaceae) கீழ் வகைப்படுத்தப்பட்டுள்ளது. இதன் பிறப்பிடம் இமயமலைத்தொடர், நடு, தெற்கு, வட சீனப் பகுதிகள், தைவான், மியான்மர், வியட்நாம், தீபகற்ப மலேசியா, சுமாத்திரா ஆகும்.

உதிரக்கூடிய இலைகளைப் பெற்றிருக்கும் இக்கொடியானது 30 மீ (98 அடி) வளரும் இயல்புடையதாக உள்ளது, இதில் பலவிதமான வகைகள் வளரும் கடல் மட்ட அளவினைப் பொறுத்து (400 மீ முதல் 2600 மீ அல்லது 1300 அடி முதல் 8500 அடி வரை) வேறுபட்டு உள்ளன. இதன் பழங்களுக்காக வளர்க்கப்படுகிறது. இதன் குரோமோசாம் அடிப்படையில், இதன் பரவலிட வேறுபாடுகளைப் பெற்றிருக்கிறதா என ஆய்வு ஐயங்கள் உள்ளன.

## துணையினங்கள்
கீழ்காணும் வகைகள், இதன் துணையினங்களாக ஏற்கப் பட்டுள்ளன.
**Actinidia callosa* var. *acuminata*  - சீனா
**Actinidia callosa* var. *callosa* – இமயமலைத்தொடர், நேபாளம், மியான்மர், வியட்நாம், தைவான், சீனா
**Actinidia callosa* var. *discolor*  – தென் சீனா, வியட்நாம், தைவான்
**Actinidia callosa* var. *henryi*  – திபேத், நடு, தென் சீனா
**Actinidia callosa* var. *pubescens*  – அசாம் மாநிலம், சுமத்திரா தீவுகள், மலேசியா
**Actinidia callosa* var. *strigillosa*  – சீனா

## மேற்கோள்கள்

பகுப்பு:நேபாளத் தாவரங்கள்
மெர்வின் (தமிழ் எழுத்தாளர்)

**மெர்வின்** (31. மே. 1947- 14. பெப்ரவரி. 2024) என்பவர் ஒரு தமிழக எழுத்தாளர் ஆவார். இவர் குறிப்பாக தன் முன்னேற்ற நூல்களை எழுதியதற்குப் புகழ்பெற்றவர். தமிழ்நாடு அரசின் சிறந்த நூல்களுக்கான பரிசை இவரது இரண்டு நூல்கள் பெற்றுள்ளன. இவர் 58 நூல்களுக்கும் மேல் எழுதியதாக அறியப்படுகிறது.

## வாழ்க்கை
மெர்வின் 1947 மே 31 அன்று தமிழ்நாட்டின் பொள்ளாச்சியில் பிறந்தார். இவரின் தந்தை ஈரோட்டில் வட்டாட்சியராக பணியாற்றினார். 1968இல் பள்ளி மாணவராக இவர் இருந்த காலத்தில்  தந்தையிடம் இருந்து *கவலைப்படாதே* என்ற நூலைப் பெற்றுப் படித்தார். அன்று முதல் நூல்களைப் படிக்கும் ஆர்வம் இவருக்குப் பற்றிக் கொண்டது. 1968 இல் பள்ளி மாணவர்களுக்கு நடத்தப்பட்ட பூச்சென்று என்ற இதழுக்கு மெர்வின் பெறுப்பாசிரியராக இருந்தார்.

சென்னை சென்னை கிறித்துவக் கல்லூரியில் இளங்கலை படித்துவந்த காலத்தில் அப்துற்றகீமின் தன்முன்னேற்ற நூல்களைப் படித்தார். அதன் பிறகு தான் முழுநேர எழுத்தாளராக முடிவு எடுத்தார். அதன் பிறகு நூற்றுக் கணக்கான நூல்களை எழுதினார்.

இவர் எழுதிய *எண்ணம் வெற்றியின் சின்னம்*, *கடமை தருவது பெருமை* ஆகிய இரு நூல்களுக்காக தமிழ்நாடு அரசின் சிறந்த நூலுக்கான பரிசை இருமுறை பெற்றுள்ளன.

உடல் நலக் குறைவால் பாதிக்கப்பட்டிருந்த மெர்வின் 2024, பெப்ரவரி, 14 அன்று இறந்தார்.

## இவரது நூல்களில் சில
*வாழ்க்கை உன்கைகளிலே (1970)
*வெற்றி உங்களுக்குத்தான்
*நல்ல எண்ணம் நன்மையைத் தரும்
*வெற்றி உங்களிடமே
*முயற்சியே முன்னேற்றம்
*வியாபாரம் வெற்றிக்கு ஆதாரம்
*உயர்வு உன்னிடமே   
*எண்ணம் வெற்றியின் சின்னம்
*கடமை தருவது பெருமை
*உயர்வு தரும் உன்னத சம்பவங்கள்
*காசு இங்கே, இயேசு எங்கே
*உழைப்போம் உயர்வோம்

## நூல்கள் நாட்டுடமையாக்கம்
மெர்வின் எழுதிய 58 நூல்கள் தமிழ்நாடு அரசால் நாட்டுடமையாக்கப்பட்டு, இவரின் மரபுரிமையாளர்களுக்கு  10 இலட்சம் நாட்டுடமையாக்கப்பட்டு வழங்கப்படும் என்று  2025 ஏப்ரல் 5 அன்று அறிவிக்கப்பட்டது.

## மேற்கோள்கள்

பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1947 பிறப்புகள்
பகுப்பு:2024 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
செபிகேட் ஜாகுவார்

**செபிகேட் ஜாகுவார்** (SEPECAT Jaguar) என்பது ஒரு மீயொலிவேக தாக்குதல் வானூர்தியாகும். இது பிரித்தானிய மற்றும் பிரெஞ்சு வான்படைகளின் பயன்பாட்டுக்காக 1960களின் பிற்பாதியில் உருவாக்கப்பட்டது. இந்த வானூர்தியானது இப்பொழுதும் இந்திய வான்படையால் பயன்படுத்தப்படுகின்றது.

முதலில் பயிற்சிக்காக பயன்படுத்த ஏதுவான ஒரு இலகுரக தாரை வானூர்தியாக இது வடிவமைக்கப்பட்டது. இது ஒற்றை இருக்கை மட்டும் இரு தாரை பொறிகள் கொண்ட தாக்குதல் வானூர்தியாகும். பிறகு இந்த வானூர்தியின் மீயொலிவேக செயல்திறனால் இது உளவு மற்றும் தாக்குதல் பணிகளில் பயன்படுத்தப்பட்டது.

பிரெஞ்சு கடற்படையின் வானூர்தி தாங்கிக் கப்பல்களின் பயன்பாட்டுக்காக இவை மாற்றியமைக்கப்பட திட்டமிடப்பட்ட போதிலும், பின்னாட்களில் இந்த திட்டம் கைவிடப்பட்டது. இந்த வானூர்திகள் செபேக்கட் செபிகேட் (SEPECAT) நிறுவனத்தால் தயாரிக்கப்பட்டன, இது பிரான்சு நாட்டின் பிரெகுவேட் மற்றும் பிரித்தானிய வானூர்தி நிறுவனத்தின் கூட்டு திட்டங்களில் ஒன்றாகும்.

இந்தியா, ஓமன், எக்குவடோர் மற்றும் நைஜீரியா ஆகிய நாடுகளுக்கு ஜாகுவார் ஏற்றுமதி செய்யப்பட்டது. இந்த வானூர்தியானது மூரித்தானியா, சாட், ஈராக், பொசுனியா மற்றும் பாக்கித்தான் நாடுகளில் நடந்த மோதல்கள் மற்றும் இராணுவ நடவடிக்கைகளில் பயன்படுத்தப்பட்டது. அத்துடன் பனிப்போரின் போது ஐக்கிய இராச்சியம் மற்றும் பிரான்சு நாடுகளால் பெருமளவில் பயன்படுத்தப்பட்டன. வளைகுடா போரில், அதிக வெப்பநிலையில் இதன் செயல்பாடு மற்றும் நம்பகத்தன்மைக்காக பாராட்டப்பட்டது. இந்த வானூர்தி பிரெஞ்சு வான்படையால் சூலை 2005 வரையும், பிரித்தானிய வான்படையால்  ஏப்ரல் 2007 வரையும் பயன்படுத்தப்பட்டது.

## விவரக்குறிப்புகள்
alt=Orthographically projected diagram of the SEPECAT Jaguar.|வலது|350x350px|SEPECAT ஜாகுவார் எலும்பியல் ரீதியாக திட்டமிடப்பட்ட வரைபடம்.

## மேற்கோள்கள்

பகுப்பு:ஐரோப்பிய போர் வானூர்திகள்‎
ஆ. ப. ஜெ. அப்துல் கலாம் நினைவாகப் பெயரிடப்பட்டவற்றின் பட்டியல்

**ஆ. ப. ஜெ. அப்துல் கலாம் நினைவாகப் பெயரிடப்பட்டவற்றின் பட்டியல்** (*List of things named after A. P. J. Abdul Kalam*) என்பது 25 சூலை 2002 முதல் 25 சூலை 2007 வரை இந்தியாவின் 11ஆவது குடியரசுத் தலைவராகப் பணியாற்றிய இந்திய விண்வெளி விஞ்ஞானி ஆ. ப. ஜெ. அப்துல் கலாமின் நினைவாகப் பெயரிடப்பட்ட பொருட்கள்/நிறுவனங்களின் பட்டியல் ஆகும்.

## அறிவியல்

### பாக்டீரியா
* *[[சோலிபேசிலசு கலாமி]],* ஒரு கிராம்-நேர் பாக்டீரியா, தடி வடிவ மற்றும் காற்றினை சுவாசிக்கும் பாக்டீரியா, பன்னாட்டு விண்வெளி நிலையத்தால் ஏ. பி. ஜே. வின் பெயரிடப்பட்டது.

## இடங்கள்
* **கலாம் சிகரம்**, இமாச்சலப் பிரதேசத்தில் உள்ள பாரா சிக்ரி பனிப்பாறை அருகில் அமைந்துள்ள 6,180 மீட்டர் உயரச் சிகரம்.
* **டாக்டர் ஆ. ப. ஜெ. அப்துல் கலாம் சாலை**, புது தில்லியில் உள்ள ஒரு சாலை. "புது தில்லியின் புவியியல் வரலாற்றால் ஈர்க்கப்பட்டது, அரசியல் மற்றும் மதவெறியால் அல்ல" என்று வரலாற்றாசிரியர்கள் மறுபெயரிடுவதை விமர்சித்தனர்.
* **[[வீலர் தீவு (இந்தியா)|அப்துல் கலாம் தீவு]]**, வங்காள விரிகுடாவில் உள்ள ஒரு தீவு.
* **[[அப்துல் கலாம் தேசிய நினைவகம்]],** இராமேசுவரம், தமிழ்நாடு

## நிறுவனங்கள்
* **டாக்டர் ஏ. பி. ஜே. அப்துல் கலாம் ஏவுகணை வளாகம்**, இந்தியாவின் ஐதராபாத்தில் உள்ள ஒரு தரைப்படை ஆராய்ச்சி நிறுவனம்.
* **[[ஆ. ப. ஜெ. அப்துல் கலாம் மையம்]]**, அசாம் மாநிலத்தில் உள்ள ஒரு அரசு நிதியுதவி பெறும் அமைப்பு.
* டாக்டர் கலாம் வேளாண் கல்லூரி, பீகார் மாநிலத்தின் கிஷன்கஞ்சில் உள்ள ஒரு வேளாண் கல்லூரி ஆகும்.
* உயர் கல்வி மற்றும் திறன் கல்வி உத்தரவாதத் திட்டம் (HESEGS) என்பது தில்லியில் உள்ள ஒரு கல்வி நிறுவனம் அல்லது அரசாங்கத் திட்டமாகும்.

## கல்லூரிகள் மற்றும் பல்கலைக்கழகங்கள்
* **டாக்டர் ஆ. ப. ஜெ. அப்துல் கலாம் பல்கலைக்கழகம்**, மத்தியப் பிரதேசத்தின் இந்தூரில் உள்ள ஒரு தனியார் பல்கலைக்கழகம்.
* **[[ஆ. ப. ஜெ. அப்துல் கலாம் தொழில்நுட்ப பல்கலைக்கழகம்]]**, கேரளாவின் திருவனந்தபுரத்தில் உள்ள ஒரு மாநில பல்கலைக்கழகம்.
* **[[டாக்டர் ஆ. ப. ஜெ. அப்துல் கலாம் தொழில்நுட்ப பல்கலைக்கழகம்]]**, உத்தரப் பிரதேசத்தின் இலக்னோவில் உள்ள ஒரு பொது கல்லூரி பல்கலைக்கழகம்.
* **[[டாக்டர் ஏ.பி.ஜே அப்துல் கலாம் அரசு கல்லூரி|டாக்டர் ஏ. பி. ஜே. அப்துல் கலாம் அரசு கல்லூரி]]**, நியூ நகரம், கொல்கத்தா .
* **டாக்டர் ஆ. ப. ஜெ. அப்துல் கலாம் அரசு கலை மற்றும் அறிவியல் கல்லூரி**, இராமேஸ்வரம், தமிழ்நாடு
* **டாக்டர் ஆ. ப. ஜெ.  அப்துல் கலாம் அறிவியல் [[பீகார்]]**, பீகாரில் உள்ள ஒரு அரசு ஆராய்ச்சி மையம்.
* **டாக்டர் ஆ. ப. ஜெ. அப்துல் கலாம் யுஐடி ஜாபுவா**, மத்தியப் பிரதேசத்தில் உள்ள ஒரு பொதுக் கல்லூரி.

## விடுமுறை நாட்கள்
* உலக மாணவர் தினம், அப்துல் கலாமின் 79ஆவது பிறந்த நாள், பன்னாட்டு அளவில் ஐக்கிய நாடுகள் சபை அங்கீகரிக்கப்பட்டது (இந்திய ஊடகங்களின்படி). இந்த நாளை ஐ. நா. அதிகாரப்பூர்வமாக அங்கீகரிக்கவில்லை.

## அரசியல் கட்சிகள்
* அப்துல் கலாம் இலட்சிய இந்தியா கட்சி, அரசியல் கட்சி துவக்கப்பட்ட நாள் 28 பிப்ரவரி 2016.

## விருது
* டாக்டர் ஏ. பி. ஜே. அப்துல் கலாம் விருது, தமிழ்நாடு அரசால் நிறுவப்பட்ட விருது.

## முன்மொழியப்பட்ட மறுசீரமைப்புகள்
* காக்கநாட்டில் அமைந்துள்ள விண்வெளி அறிவியல் அருங்காட்சியகம் 

## மேற்கோள்கள்

பகுப்பு:ஆ. ப. ஜெ. அப்துல் கலாம்
அரி மோகன் பாங்கூர்

**அரி மோகன் பாங்கூர்**  (*Hari Mohan Bangur*)  இந்தியாவைச் சேர்ந்த ஒரு தொழிலதிபர் ஆவார்.  1952/1953 ஆம் ஆண்டில் இவர் பிறந்தார்.  தற்போது இந்தியாவின் இராசத்தான் மாநிலம் பியாவர் நகரத்திலுள்ள சிறீ சிமெண்ட்டு நிறுவனத்தின்  நிர்வாக இயக்குநராக உள்ளார்.

## ஆரம்பகால வாழ்க்கை.
இவர் பெனு கோபால் பாங்கூரின் மகனும், முக்னி ராம் பாங்கூரின் கொள்ளுப் பேரனும் ஆவார்.

இவர் பம்பாய் இந்திய தொழில்நுட்பக் கழகத்தில்  வேதியியல் பொறியியல் பட்டம் படித்தார்.

## தொழில் வாழ்க்கை
பாங்கூர் 1992 ஆம் ஆண்டு முதல் சிறீ சிமெண்ட்டு நிறுவனத்தின்  இயக்குநராக இருந்து வருகிறார.  மேலும்  இதன் தலைமை நிர்வாக அதிகாரியாகவும் உள்ளார்.

2002 ஆம் ஆண்டில் சிறீ சிமெண்ட்டு நிறுவனம் ஓர்  ஆழ்ந்த சிக்கலில் இருந்தது, மேலும் இவர் தனது தந்தையின் ஒப்புதலுடன், பிரெஞ்சு சிமெண்ட்டு  நிறுவனமான விக்காட்டுடன் கிட்டத்தட்ட 50/50 பங்குகளை இணைக்க ஒப்புக்கொண்டார்.  பின்னர்  இணைப்பை நிராகரித்து, ஒரு தசாப்தத்தில் தொழிற்சாலையின் திறனை பத்து மடங்கு அதிகரித்து, பங்கு விலை பத்து ஆண்டுகளுக்கு முன்பிருந்த ரூ 45  என்பதை  ரூ 4,500  என்ற அளவுக்கு உயர்த்தினார்.

2016 ஆம் ஆண்டு நிலவரப்படி, சிறீ சிமெண்ட்டில் 65% பங்குகளை பாங்கூர் குடும்பம் வைத்திருந்தது.

## தனிப்பட்ட வாழ்க்கை
இவருக்கு பிரசாந்த் என்ற மகன் உள்ளார், அவர் இணை நிர்வாக இயக்குநராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தொழிலதிபர்கள்
பகுப்பு:ராஜஸ்தான் நபர்கள்
கூலாய் தொடருந்து நிலையம்

**கூலாய் தொடருந்து நிலையம்** (ஆங்கிலம்: *Kulai Railway Station*; மலாய்: *Stesen KTMB Kulai*) என்பது மலேசியா, ஜொகூர், கூலாய் மாவட்டம்,  கூலாய் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் கூலாய் நகரத்தின் மையப் பகுதியில் அமைந்து இருப்பதால், நகரத்தின் ஒவ்வோர் இடத்தில் இருந்தும் எளிதாகப் பயணிக்கும் தூரத்தில் உள்ளது.

இந்த நிலையம் கூலாய் நகரத்திற்கும்; மற்றும்  கூலாய் ஜெயா; ஆயர் பெம்பான்; பண்டார் புத்ரா கூலாய்  புக்கிட் பத்து  இண்டாபுரா; கெலாப்பா சாவிட், சாலேங்; செடனாக்; சீலோங்; செனாய்; செங்காங் ஆகிய நகர்ப் பகுதிகளுக்கும் சேவை செய்கிறது.

கூலாய் நகரம் இசுகந்தர் மலேசியா எனும் பொருளாதார மண்டலத்திற்குள் அமைந்து இருப்பதால் கூலாய் தொடருந்து நிலையத்தின் சேவைகளை அதிகமானோர் பயன்படுத்திக் கொள்கின்றனர்.

## பொது

மலேசியாவின் பழைமையான தொடருந்துகளில் இதுவும் ஒன்றாகும். இந்த நிலையம் 1909-ஆம் ஆண்டில் கட்டப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம்  கேடிஎம் இண்டர்சிட்டி சேவைகளை வழங்குகிறது. 

கூலாய் நகரத்தில் இந்த நிலையம் அமைந்துள்ளதால், கூலாய் நகரத்தின் பெயர் இந்த நிலையத்திற்கும் வழங்கப்பட்டது.

## கிம்மாஸ் - ஜொகூர் பாரு மின்மயமாக்கல் திட்டம்

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் (*Gemas-Johor Bahru Double Tracking and Electrification Project*) ஒரு பகுதியாக புதிய கூலாய் நிலையம் கட்டப்பட்டது.

புதிய கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள மற்ற தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.

## மேலும் காண்க
* கூலாய் 
* கூலாய் ஜெயா
* கூலாய்  மாவட்டம்
* ரெங்கம் தொடருந்து நிலையம்
* மலேசியாவில் தொடருந்து மின்மயமாக்கல் 

## மேற்சான்றுகள்

## வெளி இணைப்புகள்
* - '''யூடியூப்பில் புதிய கூலாய் நிலையம்'''
* Kulai KTM Railway Station 

பகுப்பு:மலேசியத் தொடருந்து நிலையங்கள்
பகுப்பு:ஜொகூர் தொடருந்து நிலையங்கள்
இஞ்சி பூண்டு மசாலா

**இஞ்சி பூண்டு மசாலா** (*Ginger garlic masala*) என்பது சமைக்காத இஞ்சியையும், வெள்ளைப்பூண்டினையும், கைவிசையால்  நசுக்கி, கலந்து பயன்படுத்தப்படும் சமையல் துணைப்பொருள்  ஆகும். இதனுடன் சில நேரங்களில் உப்பும் கலந்து நசுக்குவர்.

இக்கலவையை இந்திய சமையலில் அடிக்கடி பயன்படுத்துவர். அதிகமாக இறைச்சி உணவு சமையலிலும், காய்கறி சமையல் வகைகளில் குறைவாகவே பயன்படுத்தப்படுகிறது.  தாய்லாந்து உணவு வகைகளிலும் இதனைப் பயன்படுத்துவர்.

இக்கலவை பயனுள்ள வேதிப்பொருட்களைத் தன்னகத்தேப் பெற்றுள்ளது. இவ்வேதிப்பொருட்கள், செரிமானத்தினை மேம்படுத்துகிறது. மேலும், உணவுப் பொருளின் சுவையையும் மேம்படுத்தும் சுவையூக்கியாகவும் இருக்கிறது.

இத்தகைய கலவையை உடனுக்குடன் தயாரித்து சமையலில் பயன்டுத்துவர். இதற்கு மாற்றாக மின்சாரத்தில் இயங்கும் அரவை இயந்திரத்தையும் பலர் பயன்படுத்துவர். இதனால் குறைந்த நேரத்தில் அதிக கலைவையை உருவாக்க முடிகிறது. கலவையாக அல்லாமல், நன்கு அரைத்து பசை போல் ஆக்கியதை, *இஞ்சி பூண்டு விழுது* என்று அழைப்பர். இந்த விழுது, கடைகளில் பதப்படுத்தி புட்டிகளிலும், சிறு நெகிழிப்பைகளிலும் அடைக்கப்பட்டு விற்பனையும் செய்யப்படுகிறது. குறிப்பாக பிரியாணி உணவில்,  இஞ்சி பூண்டு விழுது பயன்படுத்தப்படுகிறது.

## மேற்கோள்கள்

## வெளியிணைப்புகள்
* Atul Kochhar's Ginger-and-garlic-paste-recipe 

பகுப்பு:இந்திய உணவுகள்
பகுப்பு:பூண்டு உணவுகள்
செம்பியன்பற்று

**செம்பியன்பற்று** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது மருதங்கேணி பிரதேச செயலாளர் பிரிவில் அமைந்துள்ளது. இது மருதங்கேணிக்கு வடமேற்கே சுமார் 6 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
அனிகா சுரேந்திரன்

**அனிகா சுரேந்திரன்** (பிறப்பு: நவம்பர் 27, 2004) என்பவர் இந்திய நடிகையாவார். இவர் குழந்தை நட்சத்திரமாக அறிமுகமானார் என்பதால், பேபி அனிகா என்றும் அழைக்கப்படுகிறார்.

இவர் மலையாளம், தமிழ் மற்றும் தெலுங்கு ஆகிய மொழி திரைப்படங்களில் பணியாற்றியுள்ளார். துடாருன்னு (2010), என்னை அறிந்தால் (2015) மற்றும் விஸ்வாசம் (2019) ஆகிய படங்களில் நடித்தார். அவர் நடிப்பிற்காக விருதுகளைப் பெற்றுள்ளார்.

## திரை வாழ்க்கை
அனிகா குழந்தை நட்சத்திரமாக சத்யன் அந்திகாட் எழுதி இயக்கிய 2010 ஆம் ஆண்டு வெளிவந்த இந்திய மலையாள மொழி குடும்ப நாடகத் திரைப்படமான கதா தொடருன்னு என்பதில் நடித்தார். இத்திரைப்படத்தில் ஜெயராம் , மம்தா மோகன்தாஸ் மற்றும் ஆசிப் அலி ஆகியோர் நடித்துள்ளனர். அனிகாவிற்கு இத்திரைப்படம் 13வது ஏசியாநெட் திரைப்பட விருதுகளில் சிறந்த குழந்தை நட்சத்திரத்திற்கான விருதினை பெற்றுத் தந்தது.

2015 ஆம் ஆண்டு கௌதம் மேனன் இயக்கத்தில் அஜித் குமார்,அனுஷ்கா ஆகியோரின் நடிப்பில் வெளியான என்னை அறிந்தால் திரைப்படத்தில் அஜித் குமார் திரிஷா தம்பதியினருக்கு மகளாக நடித்திருந்தார். 2019 ஆம் ஆண்டு வெளியான சிவா இயக்கத்தில் வெளியான விசுவாசம் திரைப்படத்தில் அஜித் குமார், நயன்தாரா தம்பதியினருக்கு மகளாக நடித்திருந்தார்..

நடிகர் நடிப்பில் 2015ஆம் ஆண்டு பிப்ரவரியில் வெளியான இந்தியத் தமிழ்த் திரைப்படமாகும். ஹாரிஸ் ஜயராஜ் இசையமைக்க, டான் மெக்கார்த்தர் ஒளிப்பதிவு செய்ய, இப்படத்தை

மலையாளத் திரைப்படமான கப்பேலாவின் (2020) தெலுங்கு மொழி மறு ஆக்க திரைப்படமான புட்ட பொம்மா (2023) மூலம் அவர் முன்னணி நடிகையானார்..

### வலைத்தொடர்கள்

## விருதுகள்

## ஆதாரங்கள்

## வெளி இணைப்புகள்
*
*
*

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:மலப்புறம் மாவட்ட மக்கள்
பகுப்பு:தமிழ்த் திரைப்பட நடிகைகள்